techiaith/cofnodycynulliad_en-cy huggingface dataset:
English: Thank you, Minister, but I was alarmed to see the UK Government's recent u-turn on allowing some farmers to use neonicotinoid pesticides - or neonics, which is easier to say - an incredibly harmful pesticide, on sugar beet crops. In 2018, the UK Government declined a similar application to use neonics and supported restrictions on these pesticides across the European Union, and, at the time, the UK Government said that those restrictions would remain in place unless the evidence changed. Well, it hasn't changed. The only thing that's changed is Brexit. In fact, the evidence showing how harmful these pesticides are has grown in three years. They cause damage not only to bees and the other insects, but to the soil, to wild flowers and to the river ecosystems that we've spent some time talking about already today. So, Minister, what assessment have you made regarding this u-turn, and what assurances can you give that the Welsh Government will not make a similar u-turn on harmful pesticides, particularly given the catastrophic reduction in insects in recent years?
Welsh: Diolch, Weinidog, ond cefais fy nychryn wrth weld tro pedol diweddar Llywodraeth y DU ar ganiatáu i rai ffermwyr ddefnyddio plaladdwyr neonicotinoid, plaladdwr hynod niweidiol, ar gnydau betys siwgr. Yn 2018, gwrthododd Llywodraeth y DU gais tebyg i ddefnyddio plaladdwyr neonicotinoid a gwnaethant gefnogi cyfyngiadau ar y plaladdwyr hyn ledled yr Undeb Ewropeaidd, ac ar y pryd, dywedodd Llywodraeth y DU y byddai'r cyfyngiadau hynny'n parhau i fod ar waith oni bai fod y dystiolaeth yn newid. Wel, nid yw wedi newid. Yr unig beth sydd wedi newid yw Brexit. Mewn gwirionedd, mae'r dystiolaeth sy'n dangos pa mor niweidiol yw'r plaladdwyr hyn wedi tyfu mewn tair blynedd. Maent yn achosi niwed nid yn unig i wenyn a'r pryfed eraill, ond i'r pridd, i flodau gwyllt ac i ecosystemau'r afonydd rydym wedi treulio peth amser yn sôn amdanynt eisoes heddiw. Felly, Weinidog, pa asesiad a wnaethoch o'r tro pedol hwn, a pha sicrwydd y gallwch ei roi na fydd Llywodraeth Cymru yn gwneud tro pedol tebyg ar blaladdwyr niweidiol, yn enwedig o ystyried y gostyngiad trychinebus yn niferoedd pryfed dros y blynyddoedd diwethaf?
English: Thank you. So, the decision taken by the UK Government has no impact here in Wales, so no assessment has been undertaken in relation to them doing this, and no application's been made for use in Wales, so no decision's been required by me. But no, I certainly would not want to do that, but, as I say, the impact of the English decision has no impact here in Wales. As you say, they did support new EU rules back in 2017, which did prohibit the outdoor use of three neonics, and we did fully support the UK position due to the effect on bees and pollinators. So, I have no plans to change that at all.
Welsh: Diolch. Felly, nid yw'r penderfyniad a wnaed gan Lywodraeth y DU yn cael unrhyw effaith yma yng Nghymru, felly ni chynhaliwyd asesiad o'r ffaith eu bod wedi gwneud hyn, ac ni wnaed unrhyw gais i'w defnyddio yng Nghymru, felly nid oes angen unrhyw benderfyniad gennyf fi. Ond na, yn sicr, ni fyddwn yn dymuno gwneud hynny, ond fel y dywedaf, nid yw effaith penderfyniad Lloegr yn cael unrhyw effaith yma yng Nghymru. Fel y dywedwch, fe wnaethant gefnogi rheolau newydd yr UE yn ôl yn 2017, a oedd yn gwahardd y defnydd o dri phlaladdwr neonicotinoid yn yr awyr agored, a gwnaethom gefnogi safbwynt y DU yn llwyr oherwydd yr effaith ar wenyn a phryfed peillio. Felly, nid oes gennyf unrhyw gynlluniau i newid hynny o gwbl.
English: The decision taken by the UK Government has no impact in Wales, therefore no assessment has been made.
Welsh: Nid yw'r penderfyniad a wnaed gan Lywodraeth y DU yn cael unrhyw effaith yng Nghymru, felly ni wnaed unrhyw asesiad.
English: Thank you, Minister. I listened to the previous answer, plainly, but also national boundaries, I would contend, mean little or nothing when it comes to our beloved pollinators, my little bees. So, can you commit to ruling out the use of neonicotinoid pesticides in Wales for as long as possible - forever, I would contend? And how concerned are you with regard to this change in environmental regulations by the UK Government coming so soon after leaving the EU? Is it just the first of many potential changes in environmental regulations, and how can we defend Wales from any further changes in this matter? Diolch.
Welsh: Diolch, Weinidog. Gwrandewais ar yr ateb blaenorol, yn amlwg, ond ychydig iawn os unrhyw beth o gwbl y mae ffiniau cenedlaethol yn ei olygu, byddwn yn dadlau, mewn perthynas â'n pryfed peillio annwyl, fy ngwenyn bach. Felly, a allwch chi ymrwymo i wahardd y defnydd o blaladdwyr neonicotinoid yng Nghymru cyhyd ag y bo modd - am byth, byddwn yn dadlau? A pha mor bryderus ydych chi ynglŷn â'r newid hwn i'r rheoliadau amgylcheddol gan Lywodraeth y DU mor fuan ar ôl gadael yr UE? Ai dim ond y cyntaf yw hwn o lawer o newidiadau posibl i reoliadau amgylcheddol, a sut y gallwn amddiffyn Cymru rhag unrhyw newidiadau pellach yn y mater hwn? Diolch.
English: Thank you. You could say it's a bit of a coincidence, but I don't think there are any coincidences in politics. So, I think it is something that we will need to watch very closely and my priority, as always, is to continue to reduce to the lowest possible level the effect of pesticide use on people, on wildlife, on plants and, of course, on the environment.
Welsh: Diolch. Gallech ddweud ei fod yn dipyn o gyd-ddigwyddiad, ond ni chredaf fod unrhyw gyd-ddigwyddiadau mewn gwleidyddiaeth. Felly, credaf ei fod yn rhywbeth y bydd angen i ni ei wylio'n agos iawn a fy mlaenoriaeth, fel bob amser, yw parhau i leihau, i'r lefel isaf sy'n bosibl, effaith y defnydd o blaladdwyr ar bobl, ar fywyd gwyllt, ar blanhigion, ac wrth gwrs, ar yr amgylchedd.
English: The next item is questions to the Minister for Housing and Local Government, and the first question is from Gareth Bennett.
Welsh: Yr eitem nesaf felly yw'r cwestiynau i'r Gweinidog Tai a Llywodraeth Leol, ac mae'r cwestiwn cyntaf gan Gareth Bennett.
English: Yes, I continue to work closely with local government, including in the South Wales Central region, and other public service providers on the key lessons learned during our response to COVID-19 that will aid our strategic longer term recovery, and help define the new normal of the future.
Welsh: Ie, rwy'n parhau i weithio'n agos gyda llywodraeth leol, gan gynnwys yn rhanbarth Canol De Cymru, a darparwyr gwasanaethau cyhoeddus eraill ar y gwersi allweddol a ddysgwyd yn ystod ein hymateb i COVID-19 a fydd yn helpu ein hadferiad strategol yn fwy hirdymor, ac yn helpu i ddiffinio normal newydd y dyfodol.
English: Thank you. I wanted to raise the issue of cladding today. It's now more than three years since the Grenfell Tower tragedy, and leaseholders who live in apartment blocks in Wales - some of them in Cardiff, some of them elsewhere - these leaseholders who suffer problems with cladding are still waiting to hear what support they're going to get from the Welsh Government. We know that £32 million has been set aside in the budget, but there is still no announcement of a building safety fund that would at least help to alleviate the anxieties of the leaseholders. I have been in contact with some of them, and I've also been in contact with you, Minister, about this matter. I know that you've said there will be an announcement of what the Welsh Government intends to do in due course, to use your own phrase, but that is very vague and it does little to lift the concerns of the leaseholders affected. Can you give us something a bit more specific today, Minister, and can your Government give some kind of definite financial commitment towards this massive problem?
Welsh: Diolch. Roeddwn yn awyddus i godi mater cladin heddiw. Mae mwy na thair blynedd wedi bod bellach ers trasiedi Tŵr Grenfell, ac mae lesddeiliaid sy'n byw mewn blociau o fflatiau yng Nghymru - rhai ohonynt yng Nghaerdydd, rhai ohonynt mewn mannau eraill - mae'r lesddeiliaid hyn sy'n cael problemau gyda chladin yn dal i aros i glywed pa gymorth y byddant yn ei gael gan Lywodraeth Cymru. Gwyddom fod £32 miliwn wedi'i neilltuo yn y gyllideb, ond nid oes cyhoeddiad wedi bod o hyd am gronfa diogelwch adeiladau a fyddai o leiaf yn helpu i leddfu pryderon y lesddeiliaid. Rwyf wedi bod mewn cysylltiad â rhai ohonynt, ac rwyf hefyd wedi bod mewn cysylltiad â chi ynglŷn â'r mater hwn, Weinidog. Gwn eich bod wedi dweud y bydd cyhoeddiad yn cael ei wneud am yr hyn y mae Llywodraeth Cymru yn bwriadu ei wneud maes o law, i ddefnyddio eich ymadrodd chi, ond mae hynny'n amwys iawn ac nid yw'n gwneud llawer i leddfu pryderon y lesddeiliaid yr effeithir arnynt. A allwch roi rhywbeth ychydig yn fwy penodol i ni heddiw, Weinidog, ac a all eich Llywodraeth roi rhyw fath o ymrwymiad ariannol pendant tuag at y broblem enfawr hon?
English: Minister, public services across South Wales Central rely on annual budgets to be set, and at the moment - . And I do declare an interest, as a member of a local authority, the Vale of Glamorgan local authority. At the moment, councils and police authorities are setting their budget rates. The police and crime commissioner set an indicative rate of a 5.5 per cent increase, and the Vale of Glamorgan Council set an indicative rate of a 3.9 per cent increase. Given inflation is negligible at the moment, do you agree with the comments that your leader in London has made, Keir Starmer, that such increases are absurd, or are they a sensible part of the budget setting process that public services require?
Welsh: Weinidog, mae gwasanaethau cyhoeddus ledled Canol De Cymru yn dibynnu ar gyllidebau blynyddol sydd i'w gosod, ac ar hyn o bryd - . Ac rwy'n datgan buddiant, fel aelod o awdurdod lleol, awdurdod lleol Bro Morgannwg. Ar hyn o bryd, mae cynghorau ac awdurdodau'r heddlu yn gosod cyfraddau eu cyllidebau. Gosododd y comisiynydd heddlu a throseddu gyfradd ddangosol o gynnydd o 5.5 y cant, a gosododd Cyngor Bro Morgannwg gyfradd ddangosol o gynnydd o 3.9 y cant. O ystyried bod chwyddiant yn fach iawn ar hyn o bryd, a ydych yn cytuno â'r sylwadau a wnaed gan eich arweinydd yn Llundain, Keir Starmer, fod codiadau o'r fath yn hurt, neu a ydynt yn rhan synhwyrol o'r broses o osod y gyllideb sydd ei hangen ar wasanaethau cyhoeddus?
English: Yes. The position of this Welsh Labour Government is that local decisions are best made local to people, so we do not impose a cap. We could impose a cap on council tax increases, but we do not impose that cap. We believe that locally elected councillors, such as yourself, ought to be in a position to make the best judgment about what needs to be done in terms of local services. However, I am pleased to have provided for a provisional local government settlement, which gives an overall increase of 3.8 per cent. So, every authority in Wales is receiving an increase, and the average is 3.8 per cent. We've protected council budgets by providing funding for both additional cost and lost income this financial year, including lost general income, and working with them to understand what the position on both council tax and NDR funding is, alongside my colleague, Rebecca Evans. This is the second excellent settlement I've been able to make for local government, and I'm very pleased to have done so, but of course these settlements clearly don't make up in their entirety for 10 years of Tory-imposed austerity, which is still reverberating through our current services currently.
Welsh: Ydw. Safbwynt Llywodraeth Lafur Cymru yw mai'r ffordd orau o wneud penderfyniadau lleol yw yn lleol i'r bobl, felly nid ydym yn gosod cap. Gallem osod cap ar godiadau'r dreth gyngor, ond nid ydym yn gosod y cap hwnnw. Credwn y dylai cynghorwyr a etholir yn lleol, fel chi, fod mewn sefyllfa i wneud y penderfyniadau gorau am yr hyn sydd angen ei wneud mewn perthynas â gwasanaethau lleol. Fodd bynnag, rwy'n falch fy mod wedi darparu ar gyfer setliad llywodraeth leol dros dro, sy'n rhoi cynnydd cyffredinol o 3.8 y cant. Felly, mae pob awdurdod yng Nghymru yn cael cynnydd, a'r cyfartaledd yw 3.8 y cant. Rydym wedi diogelu cyllidebau cynghorau drwy ddarparu cyllid ar gyfer costau ychwanegol ac incwm a gollwyd yn y flwyddyn ariannol hon, gan gynnwys incwm cyffredinol a gollwyd, ac yn gweithio gyda hwy i ddeall beth yw'r sefyllfa o ran y dreth gyngor a chyllid annomestig, ochr yn ochr â fy nghyd-Aelod, Rebecca Evans. Dyma'r ail setliad rhagorol imi allu ei wneud ar gyfer llywodraeth leol, ac rwy'n falch iawn fy mod wedi gwneud hynny, ond wrth gwrs, mae'n amlwg nad yw'r setliadau hyn yn gwneud iawn yn llwyr am 10 mlynedd o gyni a orfodwyd gan y Torïaid, sy'n dal i'w deimlo drwy ein gwasanaethau ar hyn o bryd.
English: Minister, last week, Rhondda Cynon Taf council began the second phase of its public consultation on the 2021-22 budget, with residents, businesses and other stakeholders invited to have their say on the specific proposals outlined. This includes: a proposed 2.65 per cent council tax rise, likely to be the lowest rise in Wales next year, and below the 2.85 per cent originally proposed and consulted on; an additional £2.2 million for the schools budget; £4.6 million in efficiency savings; no service cuts; and additional targeted resources across several service priority areas. Minister, would you agree with me that these proposals represent excellent planning and proposed service delivery in what are undoubtedly very challenging times, and show how local government, working together with the Welsh Labour Government, is able to deliver for the residents of RCT?
Welsh: Weinidog, yr wythnos diwethaf, cychwynnodd cyngor Rhondda Cynon Taf ail gam ei ymgynghoriad cyhoeddus ar gyllideb 2021-22, gyda thrigolion, busnesau a rhanddeiliaid eraill yn cael eu gwahodd i ddweud eu barn am y cynigion penodol a amlinellwyd. Mae hyn yn cynnwys: codiad arfaethedig o 2.65 y cant yn y dreth gyngor, sef y codiad lleiaf, fwy na thebyg, yng Nghymru y flwyddyn nesaf, a llai na'r 2.85 y cant a gynigiwyd ac yr ymgynghorwyd arno'n wreiddiol; £2.2 miliwn yn ychwanegol ar gyfer y gyllideb ysgolion; £4.6 miliwn mewn arbedion effeithlonrwydd; dim toriadau i wasanaethau; ac adnoddau ychwanegol wedi'u targedu ar draws sawl maes gwasanaeth blaenoriaethol. Weinidog, a fyddech yn cytuno â mi fod y cynigion hyn yn brawf o ddarpariaeth arfaethedig a chynllunio rhagorol mewn cyfnod heriol iawn, ac yn dangos sut y mae llywodraeth leol, gan weithio gyda Llywodraeth Lafur Cymru, yn gallu cyflawni ar ran trigolion RhCT?
English: Yes, Vikki. I'm very happy indeed, of course, to confirm that councils in Wales have been making excellent planning assumptions all the way through. We have worked extremely closely together across party lines this year in Wales in reacting to the pandemic. We have worked extremely closely together as a family of local authority and wider public services. We've been very pleased to be able to have provided, as I said in response to Andrew R.T. Davies, to have protected council budgets this year by providing the overall increase of 3.8 per cent. Actually, RCT, which you particularly mentioned, is actually on the average at 3.8 per cent. We've been able to provide additional costs and lost income funding to make up for that, and we would not expect councils anywhere in Wales to have to make cuts to services or to rely heavily on reserves in order to make up their exposure to the pandemic, because that has been covered off by the Welsh Government and I am extremely happy to have been able to do that. As I said in answer to a previous questioner, we're very keen that local democratic accountability pertains here, and that local councillors representing their local areas should make the best decisions about local services, including on council tax increases. But as you've rightly pointed out, a well-run authority, well-planned and well-catered for, should not be having to make excessive council tax increases in the light of the very generous settlement that we have proposed in the provisional local government settlement.
Welsh: Ie, Vikki. Rwy'n falch iawn, wrth gwrs, o gadarnhau bod cynghorau yng Nghymru wedi bod yn gwneud rhagdybiaethau cynllunio rhagorol drwy gydol y cyfnod hwn. Rydym wedi cydweithio'n agos iawn ar draws y pleidiau eleni yng Nghymru wrth ymateb i'r pandemig. Rydym wedi cydweithio'n agos iawn fel teulu o awdurdodau lleol a gwasanaethau cyhoeddus ehangach. Rydym yn falch iawn ein bod wedi gallu darparu, fel y dywedais mewn ymateb i Andrew R.T. Davies, er mwyn diogelu cyllidebau cynghorau eleni drwy ddarparu'r cynnydd cyffredinol o 3.8 y cant. Mewn gwirionedd, mae RhCT, y sonioch amdano'n benodol, ar y cyfartaledd hwnnw, sef 3.8 y cant. Rydym wedi gallu darparu costau ychwanegol a chyllid i wneud iawn am incwm a gollwyd, ac ni fyddem yn disgwyl i gynghorau yn unrhyw le yng Nghymru orfod gwneud toriadau i wasanaethau na dibynnu'n fawr ar gronfeydd wrth gefn er mwyn gwneud iawn am yr effaith a gafodd y pandemig arnynt, gan fod Llywodraeth Cymru wedi talu am hynny ac rwy'n hynod falch o fod wedi gallu gwneud hynny. Fel y dywedais wrth ateb holwr blaenorol, rydym yn awyddus iawn i sicrhau bod atebolrwydd democrataidd lleol yn berthnasol yma, ac y dylai cynghorwyr lleol sy'n cynrychioli eu hardaloedd lleol wneud y penderfyniadau gorau ynglŷn â gwasanaethau lleol, gan gynnwys ar godiadau'r dreth gyngor. Ond fel y nodoch chi'n gwbl gywir, ni ddylai awdurdod sy'n cael ei redeg yn dda, ei gynllunio'n dda ac sy'n cael ei ariannu'n dda orfod gwneud codiadau gormodol yn y dreth gyngor yng ngoleuni'r setliad hael iawn rydym wedi'i argymell yn y setliad llywodraeth leol dros dro.
English: Local authority staff have responded magnificently to the impact of the pandemic, and we're extremely grateful to them for their hard work and endeavours. While staffing is, of course, a matter for individual authorities, I meet leaders very regularly to understand the impacts across Wales, and the reporting measures in place through Emergency Co-ordination Centre Wales enable reporting of specific issues and the provision of mutual aid.
Welsh: Mae staff awdurdodau lleol wedi ymateb yn wych i effaith y pandemig, ac rydym yn hynod ddiolchgar iddynt am eu gwaith caled a'u hymdrechion. Er mai mater i'r awdurdodau unigol yw staffio wrth gwrs, rwy'n cyfarfod ag arweinwyr yn rheolaidd iawn i ddeall yr effeithiau ledled Cymru, ac mae'r mesurau adrodd sydd ar waith drwy Ganolfan Cydgysylltu Argyfyngau Cymru yn galluogi adrodd ar faterion penodol a darparu cyd-gymorth.
English: Thank you for that, Minister, and I echo your comment about the tremendous achievements of local authority staff during this pandemic. But, obviously, we also have non-COVID issues as well, of a chronic nature, and speaking now as the chair of the cross-party group on vision, obviously we recognise that local authorities have a key role to play in continuing to provide support services, and one of those roles is the rehabilitation officers for the vision impaired - or ROVIs, as they're called. Now, it's particularly disappointing to note that the number of local authorities meeting the minimum standards for the number of rehabilitation officers per population has fallen from 12 to eight out of the 22. In our area of Swansea, Minister, the local authority only has 0.5 full-time equivalent ROVIs, where it should have a minimum of 3.5 full-time equivalents, making it the worst-performing local authority area in Wales. So, following all that, what assurance can you give to people living with visual impairment that you are working with the health Minister to address this chronic lack of support?
Welsh: Diolch am hynny, Weinidog, ac rwy'n adleisio eich sylw am lwyddiannau aruthrol staff awdurdodau lleol yn ystod y pandemig hwn. Ond yn amlwg, mae gennym broblemau nad ydynt yn rhai COVID hefyd, o natur gronig, ac rwy'n siarad nawr fel cadeirydd y grŵp trawsbleidiol ar olwg, yn amlwg rydym yn cydnabod bod gan awdurdodau lleol rôl allweddol i'w chwarae yn parhau i ddarparu gwasanaethau cymorth, ac un o'r rolau hynny yw'r swyddogion adsefydlu ar gyfer pobl â nam ar eu golwg - neu ROVIs, fel y'u gelwir. Nawr, mae'n arbennig o siomedig nodi bod nifer yr awdurdodau lleol sy'n bodloni'r safonau gofynnol ar gyfer nifer y swyddogion adsefydlu yn y boblogaeth wedi disgyn o 12 i wyth allan o'r 22. Yn ein hardal ni yn Abertawe, Weinidog, dim ond 0.5 ROVI cyfwerth ag amser llawn sydd gan yr awdurdod lleol, lle dylai fod ganddynt o leiaf 3.5 cyfwerth ag amser llawn, sy'n golygu mai honno yw'r ardal awdurdod lleol sy'n perfformio waethaf yng Nghymru. Felly, yn dilyn hynny oll, pa sicrwydd y gallwch ei roi i bobl sy'n byw gyda nam ar eu golwg eich bod yn gweithio gyda'r Gweinidog iechyd i fynd i'r afael â'r diffyg cymorth cronig hwn?
English: Thank you for that, Dai Lloyd. We are working very closely with health and, as I say, a number of other public authorities across Wales to ensure a number of things. We know that local authorities have had to redeploy staff away from business-as-usual front-line roles in order to address pandemic issues, and we're working very carefully with them to ensure that those front-line roles resume their normal functioning at an early opportunity. We've been doing that by allowing access to agency staff and to additional hours for staff and indeed to extra staff, through the COVID response, and that should enable local authorities to put their normal services back in order. Many of the things you point to are, of course, decisions for local authorities themselves; we provide the unhypothecated funding for them in order to provide those services. But if you want to write to me with the very specific particulars that you've just outlined, I'd be more than happy to take it up with the leaders myself in my next meeting with them.
Welsh: Diolch, Dai Lloyd. Rydym yn gweithio'n agos iawn gydag awdurdodau iechyd, ac fel y dywedaf, gyda nifer o awdurdodau cyhoeddus eraill ledled Cymru i sicrhau nifer o bethau. Gwyddom fod awdurdodau lleol wedi gorfod adleoli staff o'u rolau rheng flaen arferol er mwyn mynd i'r afael â phroblemau'r pandemig, ac rydym yn gweithio'n ofalus iawn gyda hwy i sicrhau bod y rolau rheng flaen hynny yn ailgychwyn eu gwaith arferol yn fuan. Rydym wedi bod yn gwneud hynny drwy ganiatáu mynediad at staff asiantaeth ac oriau ychwanegol i staff, ac yn wir, at staff ychwanegol, drwy'r ymateb COVID, a dylai hynny alluogi awdurdodau lleol i roi eu gwasanaethau arferol yn ôl ar waith. Mae llawer o'r pethau rydych yn tynnu sylw atynt, wrth gwrs, yn benderfyniadau i'r awdurdodau lleol eu hunain; rydym yn darparu'r cyllid heb ei neilltuo ar eu cyfer er mwyn darparu'r gwasanaethau hynny. Ond os hoffech ysgrifennu ataf gyda'r manylion penodol iawn rydych newydd eu hamlinellu, rwy'n fwy na pharod i fynd i'r afael â'r mater fy hun gyda'r arweinwyr yn fy nghyfarfod nesaf â hwy.